Stad se nooddienste red twee weke oue baba(Foto verskaf deur Stad Kaapstad) Stad Kaapstad se brand- en reddingsdiens in Belhar het vinnig reageer en die lewe van ŉ twee weke oue baba gered. “Die baba is Vrydag omstreeks 15:30 na die Belhar-brandweerstasie gebring,” het JP Smith, burgemeesterskomiteelid vir veiligheid en sekuriteit, gesê. “Die seuntjie het nie reageer nie en hy het nie asem gehaal nie. Ons personeel het dadelik reageer en KPR toegepas. Die baba het weer begin asem haal.” Die babatjie is daarna met ŉ ambulans na die Tygerberg-hospitaal geneem. “Dit was ŉ spanpoging van ons bemanningslede en paramedici. Ons nooddienste is hier om die veiligheid en welstand van ons inwoners te verseker. Dit is bemoedigend om te weet dat die gemeenskap by ons kan aanklop wanneer hulle hulp benodig. Terselfdertyd wil ek alle brand- en reddingsdiensbeamptes loof vir hul toewyding en harde werk.”